
Tutmondoj Ihdlĝenaj Popoloj 









Per tiu titolo la Generala 
Asembleo de la Unuiĝintaj 
Nacioj proklamis la jaron 
1993 dediĉita al indiĝenoj . 
La celo estas fortigi la in- 
ternacian kunlaboradon por la 
solvo de la problemoj ,en kiuj 
troviĝas la indiĝenaj popoloj 
pri aspektoj tiel gravaj kiel 
la homaj rajtoj, natura me- 
dio, kulturo , edukado , evoluo, 
sano. . . 

Dum multaj jaroj konsi- 
derataj "primitivaj" , vikti- 
moj dum jarcentoj de terura 
diskriminacio, prirabitaj je 
siaj naturaj posedaĵoj , 1 a 
propra grundo kaj nutromedio, 
ekspluatitaj pri sia arto je 
alies profito kaj ofte fori- 
gitaj perforte de la naskiĝ- 
loko kaj kruele kaj malhumane 
traktitaj , pli ol 300 milio- 
noj da indiĝenoj apenaŭ super- 
vivas, en subpremado far la 
nomataj "civilizitaj homoj", 
kaj tamen tiuj indiĝenaj po- 
poloj scias ordigi sian kon- 
duton harmonie kun la naturo 
kaj neniam rompas la bezona- 
tan ekvilibron kun sia natura 
ĉirkaŭaĵo . 50 milionoj el tiuj 
indiĝenoj loĝas en arbaroj de 
antaŭ jarcentoj , respektante 
ekologie la medion, en kiu 
ili vivas. La neriproĉebla 
konduto de tiuj indiĝenoj 
rilate al sia medio estas 


imitinda kaj meritis specialan laŭdon de la Rio-Konferenco, 
kiu deklaris en la 22-a principo de oficiala dokumento: "La 
indiĝenaj popoloj rolas ekzemplodone en la ekvilibra ordigo 
de la teritorioj , kie ili loĝas. La ŝtatoj devus apogi tiujn 
popolojn kaj agnoski ilian identecon, kulturon kaj ekologian 
respektemon al la naturo kaj al ilia medio" . 

Oni kalkulas, ke 75% de la farmaciaj produktoj ellabo- 
ritaj en la mondo per vegetaĵoj , inter ili kelkaj bazaj , kiel 
aspirino, digitalo kaj kinino, devenas el medicinaj vegetaloj 
kreskantaj ĉe tribaj regionoj . Fakte, la tradiciaj resanigistoj 
kun sperto kaj scio, uzis dum jarcentoj la plej multajn el 1 a 
kuraciloj nun uzataj de la moderna medicino... PTej granda 
parto de nia baza nutrado: terpomoj , lentoj, tomatoj , maizo, 
kakao, fazeoloj, pizoj , sukero, ktp. estis origine kulturata 
de indiĝenaj popoloj , al kiuj ni ŝuldas eteman dankon! 

Kiam ni parolas pri la indiĝenoj , ni tuj pensas pri 
la Amerikaj indianoj , sed oni povas mencii ankaŭ multnombrajn 
aliajn indiĝenajn popolojn loĝantajn de la polusa regiono ĝis 
Nov-Zelando. Cinio kaj Hindujo havas pli ol 150 milionojn da 
indiĝenoj aŭ membroj de triboj. Bolivio havas 60% da indiĝenaj 
loĝantoj , kaj simile okazas ĉe Peruo aŭ Gvatemalio. Oni distin- 
gas pli ol 5.000 indiĝenajn grupojn, kiuj havas kulturojn, 
religiojn kaj sistemojn ekonomiajn kaj sociajn nekredeble 
diversajn . . . 

Jam de longe, la indiĝenaj popoloj rezistas kaj pro- 
testas kontraŭ la maljusteco, kiun ili suferas, kaj klamas pri 
pli justa kaj homama trakto por siaj kolektivoj . Nun, 12 indi- 
ĝenaj organizoj estas agnoskitaj de la Ekonomia kaj Socia 
Konsilio de la Unuiĝintaj Nacioj. La Intemacia Jaro de la In- 
diĝenaj Popoloj , de ili petita ĉe UNO, havas kiel ĉefan celon 
krei la jurajn instrumentojn necesajn por garantii iliajn as- 
pirojn kaj supervivadon . Novaj asocioj ĉe la nomata "civilizita 
mondo" jam solidare tiusence laboras por helpi ilin. La elekto 
de la indiĝena indianino Rigoberta Menchu Tum kiel ĉi-jara 
Nobel-premiito pri la paco ankaŭ estas simbola sankcio pri la 
rajtoj de tiaj popoloj al tiu ĝenerala agnosko. 

Inter la aspiroj , kiujn la indiĝena gento celas, 
substrekindas: memregado; protekto kontraŭ perforto kaj forra- 



bo; agnosko de la propra tero, de la kulturo, 
de la lingvo kaj ĝenerale de ĉiuj homaj rajtoj 
de la individuo; respekto a 1 ilia .natura loĝme- 
dio, kiun freneza kohtraŭekologia politiko 
de la evoluintaj riĉaj landoj 'detruas senkon- 
scie; jura rekono de la cititaj homamaj valoroj 
antaŭ la internaciaj instancoj per publika. Uni- 
versala Deklaro garantianta por ĉiam tiujn 
rajtojn . 

Ĝis nun nur la Internacia Organizacio 
pri Laboro (OIT) estis pionira pri juraj agnos- 
koj de kelkaj el tiuj rajtoj: En 1957 ĝi apro- 
bis dokumenton, kiu difinas la indiĝenajn 
popolojn "la unuaj loĝantoj de teritorioj sub- 
metitaj al kolonia regado". En 1989 tiu sama 
institucio rekonis per dokumento: "ke kia ajn 

estas la jura situacio de tiuj indiĝenaj popo- 
loj, ili ja rajtas konservi ĉiujn siajn insti- 
tuciojn sociajn, ekonomiajn, kulturajn kaj po- 
litikajn" . Ambaŭ dokumentoj agnoskas la rajtojn 
de tiuj popoloj elekti propran vivsistemon kaj 
ekonomiajn vivkondiĉojn, kaj kontroli do siajn 
proprajn naturrimedojn . . . 

Gravas, ke ni, laboristoj-esperantistoj , konsciu pri 
la ekzisto de tiu grava konscienca problemo en la mondo pri 
gento forgesita en obskuraj anguloj de nia planedo, kies mini- 
mumaj rajtoj kiel homoj ankoraŭ ne estas rekonitaj. 

Gravas, ke certaj etnismaj gazetoj kaj kolektivoj , sin 
prok’lamantaj defendantoj de etnismaj principoj , anstataŭ sin 
dediĉi al naciisma ekzaltado surbaze de hipotezaj propraj vir- 
toj (fakte naciismaj apologioj ) , helpu kaj verku speciale 
pri tiuj indiĝenaj popoloj , ankoraŭ nun kruele subpremataj kaj 
urĝe bezonantaj ĉiajn helpojn, instigante homojn kaj instituci- 
ojn kontribui al plej kontentiga solvo. 

Gravas, ke ni kunigu niajn fortojn, ne nur por la re- 
kono de la rajtoj de tiuj indiĝenoj , sed ankaŭ kontraŭ la for- 
rabo de ties teritorioj kaj sekva ekspluatado fare de sovaĝa 
kapitalismo, kiu jam minacas eĉ la ekzistadon sur nia planedo. 



Ni viglu kontraŭ la agresantoj de la Naturo! Ni faru 
nian eblon en la Internacia Jaro de la Indiĝenoj por ke ankaŭ 
la homaj rajtoj trafu tiujn popolojn ! 

La Redakcio. 



Kun vera bedaŭro ni sciiĝis pri la forpaso de nia kamara- 
do kaj amiko Amador Diaz Eleizalde, okazinta la 6-an de marto 
1993, viktimo de apopleksio. 

Aktiva esperantisto loĝanta en Anglio, kunlaboranto en 
nia revuo per multnombraj artikoloj, el kiuj la lasta titolita 
"Aŭguro por la baldaŭ komenciĝonta jarcento" aperas en tiu ĉi 
numero mem, Amador estis unu el la plej interesaj dialogantoj, 
kiujn mi konis lastatempe, ne nur ĉar amikema, sed ankaŭ ĉar 
li sciis aŭskulti kaj ĉiam estis sufiĉe bone dokumentita pri 
multaj problemoj sociaj kaj politikaj okazantaj aŭ okazintaj 
en la mondo. 

Filo de elstara vaska esperantista pioniro, li sekvis 
fidele la paŝojn de sia patro kaj tre aktivis en nia Movado. 
Serene, li multe amis Vaskolandon kaj Hispanion, kaj estis es- 
cepta atestanto pri historiaj eventoj de la hispanaj interci- 
vitanaj milito kaj postmilito, kiam la protagonistoj movis la 
fadenojn de la politiko tra Londono, kie li loĝis, kio ebligis 
lin kontakti kun eminentaj homoj ĉefrolantaj en la hispana 
dramo dum 1936-1939. 

La Esperanta Movado en Anglio sendube perdas gravan 
aktivanton. Malaperis grava kunlaboranto de "KAJEROJ" kaj 
ankaŭ de "Sennaciulo" . Mi perdas esperantistan kamaradon kaj 
amikon, kun kiu mi plezure konversaciis, kiam ni renkontiĝis 
en Esperantaj Kongreso j . Mi ĉiam rememoros lin kun la nostal- 
gio pri persono estimata, kiu ĉiam havis preta diron agrablan 
kaj temon interesan. 

A1 lia vidvino, Muriel, kiun mi malfeliĉe ne konis, 
"KAJEIOJ" kaj mi persone sendas nian sinceran kondolencon. 


A. Marco 





Jam plurfoj'e mi verkis en pluraj esperantistaj 
revuoj pri la naciismo, tiu kontraŭaktuala neracia 
doktrino, kiu, envolvita en certaj mistikismaj ideoj 
de 1’ pasinto, kiam ĝi radikaliĝas.ĝi murdas, detruas 
kaj disvastigas malamon kaj morton. Kiel tiu nuntempe 
triste fama sur Jugoslaviaj teroj. 

Ekzistas aliaj formoj de sama doktrino, prezen- 
tataj antaŭ la civitanoj kiel rajtoj propraj tute ne- 
tuŝeblaj , kiuj tamen envolvas agresemajn atakojn 
tute netolereblajn kontraŭ alies rajtoj. Mi aludas 
nun pri certa "Rezolucio" aperinta lastatempe sur 
paĝoj de kelkaj esperantistaj revuoj , subskribita 
de kelkaj sinjoroj sin nomantaj "etnistoj", kvankam tiu nomo povus esti per- 
fekte difinita per alia substantivo pli konkreta esprimanta la veran karakte- 
ron negativan de tiuj "redemptistoj". La tezo de tiu "Rezolucio" estas, "ke 
certa esperantista asocio ne devas uzi en esperanto-tekstoj la kastililingvan 
nomon Valencia por aludi al la urbo kiu gastigos la UK en 1993". 



Barraca valenciana. 


Verŝajne, tiuj sinjoroj, volas ignori, ke la kulturo kaj la lingvo de 
Valencilando ne estas ununura. Mi, vere, ne scias kial, ekzemple mi, Valencia- 
no devenanta de pluraj (multaj) generacioj de valencianoj, kaj denaske paro- 
ranta la kastilian lingvon, ne devas skribi Valencia, kaj Juan, kaj Alicante, 
la solaj esprimoj por tiuj substantivoj skribataj kaj parolataj en nia Valencia 
regiono dum jarcentoj. Mi ne bone komprenas en la nomo de kiaj etnismaj prin- 
cipoj oni volas malpermesi, ke mi parolu kaj skribu en mia denaska lingvo. 
Mi bone scias, ke ni estas membroj de lingva minoritato en Valencilando, sed 
ĉu tiu fakto pravigas ilin mallegitimi mian rajton paroli kaj skribi per mia 
lingvo? ĉu tiuj sinjoroj sentas nostalgion pri la abomena politiko de certa 
diktatora generalo kaj volus silentigi mian lingvan minoritaton? ĉar tio estas 
ja kio esence ili subskribis en tiu neracia "Rezolucio"! Kial oni devus laŭdi 
antaŭ la tutmondaj esperantistaj kongresanoj nur la figuron de Ausias March 
kaj ne tiun de mia najbara frato, la poeto Miguel Hernandez, kiel mi, Valenci- 
ano, kaj , kiel mi, parolanta la kastilian lingvon? Cu via "Rezolucio", respek- 
tataj sinjoroj, estas la komenco de persekuto de lingva minoritato? ĉar se 
tio estus tiel, vi devus klare kaj publike proklami vian intencon ne per de- 
fendaj vortoj, sed per la aŭtentaj agresemaj vortoj esprimantaj viajn sentojn. 

Mi ne bezonas vian respondon, sed invitas vin respondece mediti pri 
via neracia "Rezolucio". Laŭ mia opinio, temas pri fanatikisma reago nur eks- 



plikebla ĉar certaj naciismaj ideoj blindigas viajn mensojn. Kelkaj el la 
subskribintoj estas amikoj miaj, talentaj homoj, kiujn mi estimas kaj respek- 
tas kaj ne mencias sur ĉi tiuj paĝoj por ne hontigi ilin, ja neniam estis 
glora sinteno agresi kontraŭ minoritatoj! 

Kaj rilate al la Valencia kulturo montrinda al la kongresanoj de la 
UK, ankaŭ aludita en tiu bedaŭrinda "Rezolucio” , mi opinias oportuna ne nur 
verki pri la kulturo de la subskribantoj , sed ankaŭ pri tiuj aliaj kulturoj, 
kiuj donis gloron al la Valencia popolo laŭlonge de la historio. Jen kial 
mi kaptas la okazon por aludi pri unu el ili speciale brila: tiu floranta 
en Al-Andalus (Iberio) dum la mezepoko, kiu en Valencio akiris grandan presti- 
ĝon: mi parolas pri Valenciaj poetoj kaj Poezio, skribita per grandaj literoj. 

Permesu do al mi mencii grandajn poetojn naskiĝintajn kaj forpasintajn 
en Valencilando. Unue ni citu la eminentan Ibn Jaf3ya, naskiĝinta en Alziro en 
la jaro 1058. Tiu poeto verkas poezion prikantantan la belecon de la Valencia 
bedaro, de la pejzaĝoj, de la ĝardenoj kaj de la floroj de tiu regiono senega- 
la, tiel majstre, ke baldaŭ oni konis lin per la alnomo "al-chSnan" (la ĝarde- 
nisto). Li kreis en la al-andalusa poezio ĝenron kompareblan nur kun la Orien- 
ta priflora poezio, verkita de la brila siria poeto Sannawbari (*). Tamen, 
ekzistas nenia dubo pri la fakto, ke Ibn Jafaya ne imitas tiun nek aliajn 
orientajn poetojn, ĉar lia poezio montras absolutan originalecon tuj distinge- 
blan en ĝia konsisto. Jen unu el la multnombraj poemoj montrante la karakteri- 
zojn supre indikitajn: 

Standardo de juneco 

Danku ni la belajn horojn 
kaj memoru ni la tagon, 
kiam mi haltadis ĝoja 
sub la ombr' de verd-arbaro. 

Norda vento 1' arbojn lulis 
kun la dolĉ' de bebo-kanto, 
kaj ni sentis nin ebriaj 
pro la kvera kant' de amo 
de kolomboj tutliberaj, 
kiuj pozis sur la branĉoj . 

Tie ni tre amuziĝis, 
staris la junec-standardo, 
kie ni sur plezurŝipo 
guis kiel en ŝaŭm-akvo 
nagas steloj en la brumo 
de la Lakta Vojo-padoj . . . 



Tie kunfanditaj restis 
la lavenda parfumaĵo, 
la birdkanto dolĉjubila 
kaj la delikata ĉarmo 
de freŝeta milda brizo, 
karesantaj niajn vangojn. 

Blanka, okulfrape hela 
la ĝardeno: florvizaĝo; 

1' akvo: freŝa buŝ' invita; 

1' ombro j : fask' da nigraj haro j . 

Ĉuste tie la kolombo 
lasis audi nin la ravon 
de mirinda melodio 
per la kvera dolĉa kanto. 

Aro da belegaj floroj 
vibris pro la ĝojsensaco 
vidi 1 ' kreskan kvaronlunon 
ĉe la sunsubira parto; 
ŝajnas lun' orkoliero 
sur mantel ' de nub-brodaĵo 
ridetanta al la belo 
de 1 ' vesper ' ka j de 1 ' arbaro . 

Kelkaj kritikistoj laŭdis la lertecon de Ibn Jafaya por priskribi 
noktajn impresojn kaj tial alnomis lin "poeto pri la nokto", sed problemoj pri 
spaco ne permesas al mi reprodukti unu el tiuj poemojt**). 

Jafaya tutkore amis sian landon, sian regionon, sian naskiĝurbon. 
A1 ĉiu el tiuj amoj li dediĉis belajn poemojn. A1 sia lando li diris: 

Al-Andalus, eterno-paradizo. 

Ho vi, gent’ de Al-Andalus, 
kiel vi feliĉa estas! 

Akvo, ombroj , rojoj, arboj , 
tia paradiz' eterna 
nur en ĉi patri' ekzistas, 
en alia lok' ne eblas. 

Se mi devus elekti, 
tiun ĉi, vi estu certa, 
ke elektus mi plezure: 
ĉar ne estas ter' pli bela! 



Ho, ne timu!, en 1' inferon 
oni ja ne punenfermas 
la personojn nun ĝuantajn 
paradizon plej eternan. 

Kaj al sia nsskiĝurbo, Alziro, Ibn JafSya kantis ĉiam kun fervoro de 
amanto, bele kaj ĉarme, kiel en ĉi tiuj versoj : 

A1 mia Alzira tero 

A1 la voko nostalgia, 
al kver-eRo de kolomboj 
kun fervoro mi respondas 
en la vesperiĝa horo. 

Kaj eklarmas mi korpreme 
kun nekonsolebla ploro, 
ĉar mi tute ne rezistas 
la Alziran am-elvokon. 

Kaj mi emocie diras: 

"Iam, se mi tion povos, 
mi revenos al Alziro 
por mildigi kor-angoron, 
gui la malnovan liton, 
vagi tra la val ' kaj rojoj, 
rigardante la montetojn, 
kiuj kovras sin per roso 
kaj tuj poste malaperas 
en la klaroj el sun-oro. 

De ĉi tie mi rigardas 
la ĉielojn de 1' estonto 
por percepti. fulmo-brilon, 
kiu el si mem lumfontos". 

ĉiu belaĵo de Valencio aperas lirike desegnita per lia lerta mano, sed 
la logika nesufiĉa spaco de revuo devigas min ne reprodukti la poemojn kantan- 
tajn la belecon de la albufero (***), de la riveroj, de la nokto, de la maro, 
de la ĝardenoj... 

Ibn JafSya kreis skolon, kaj la influo de la n jafSya stilo” ne nur fari- 
ĝis prestiĝa, sed estis ĉiam admirata. Sur la muroj de la Granada Alhambro an- 
koraŭ restas pecoj de liaj belaj poemoj. Li forpasis en la jaro 1138. 

Post Ibn Jaf8ya venas en la vicoj de niaj komentoj Ibn ZaqSq, nevo de 
JafSya kaj daŭriganto de lia "ĝardenista skolo". Li naskiĝis en Valencio ĉ. la 



jaro 1093. Lia poezio sekvas le vojon de lie onklo kej majstro rilete la pris- 
kribon, sed la stilo de Zaqqfiq montros atentindajn pozitivajn lanĝojn: pli 
delikatajn nuancojn, renovigon de la metaforo-bildoj kaj la starigon ene de la 
poemo de kvazaŭkolokvoj . Zaqqfiq kreas la fikcion de homo pensanta, kiu eniras 
en la kernon de la poemo kaj analizes, komentas, konkludas. Jen unu el liaj 
poemoj : 



Bela_ lekanto. 

Jam vekiĝis brila suno, 
kaj eklumas nova tago, 
kun 1' aŭror' per ĉaro venas 
faskoj da orlum' kaj sango. 
Tiam vigla vinverŝisto 
vinplenigis la pokalojn, 
mirtoj verŝis surĝardenen 
siajn plaĉajn aromaĵojn, 
kaj la bel' de anemonoj 
logis la kunbabilantojn. 

Diris mi duonmistere: 

-Kie trovi la lekanton? 

Kaj tuj la garden' respondis: 
-gin mi lasis, sen eraro, 
sur la belaj dentoj blankaj 
de la vinverŝisto-knabo. 

Kaj farigis tombsilento, 
ĉar ne eblis la konstato. 

Neis tuj la vinverŝisto 
havi tian flordonacon, 
sed apenaŭ liaj lipoj 
malfermiĝis pro 1' diraĵo 
la mister' senvualigis: 
falis el la buŝ' lekanto! 


Bedaŭrinde mi ne poves reprodukti eĉ unu solan poemon po ĉiu ĝenro de 
tiu ĉi grende poeto, ĉer evldente . le ertikolo tro longiĝus... Ibn JeqqSq 
forpesis en Alziro en la jaro 1135. 


Alie grende Valencia poeto de tiu epoko estas el-Rusafi, neskiĝinte 
en Ruzefo de Valencio, urbeto plena de ĝerdenoj epud le grende urbo. Li neski- 
ĝis ĉ. le jero 1141 kej, li forlesis le urbon jam adolte, li neniem forgesis 
ĝin kej ofte mencies en siaj poemoj Ruzafon, ponton Me'an, le albuferon kaj 


aliajn belaĵojn de sia naskiĝurbo. Jen poemo, en kiu li bone esprimas tiujn 
sentoj n : 

Valencia elegio. 

Ho, amikoj ! Kion havas ĉi dezert' sen viglo certa, 
ke subite ĝi pleniĝis de aromoj plej misteraj? 

Kion havas la rajdantoj, kies kapoj preskaŭ svenas, 
oni dirus, ke ebriaj, pro elvokoj plej korpremaj? 
ĉu disiĝis moskparfumo ene de zefiro freŝa 
aŭ prononcis iu 1' nomon de la Valenci' eterna? 

Ho, amikoj ! kun mi haltu, ni parolu bonvolemaj , 
nia elvokem' satiĝu per menci 1 de lokoj revaj : 
ja Rusaf', la svelta Ponto kaj aliaj nenombreblaj . 

Tie neston mi ja havis, mian flugon premieran, 
tio estis la patrio, tagoj miaj adoleskaj , 
kie mi unuafoje vestis juntunikon belan... 

Nun ni sen ornamoj vivas, kvankam 1' urb' belege restas! 

Hejm' unua de juneco, ne permesu Dio bena, 
ke forgesos mi la urbon, kies bildon nun mi tenas 
en la fund' de mi gardata, kun fervoro plej intensa. 

Ter' alia ne ekzistas pli aminda kaj modela, 
kiun la zefir' provizas per parfumbareloj plenaj , 
dum per mosko, or' kaj floroj tero-vangoj arĝentecas 
profilante vojo-bordojn ĝis Lakta Voj ' ĉiela. 

Gaja kiel vivtrezoro. Rava kiel rev' anĝela. 

Iu tiam al mi diris:-Tio paradizo estas! 

Kaj mi haste tuj replikis:-En ĉi tiu mond' ne eblas 
trovi lokon pli allogan por la paradiz' surtera 
ol la Valencia tero, kiun amas mi tenera! 

Estas Valenci' smeraldo kaj river' el perloj helaj, 
fianĉin' de Di ' kreita por juneco-don' eterna! 

Valenci' konstante guas el la klara lum' matena, 
ludas tie sun' kaj maro, kaj kun brizo albufera. 
Ventoblovoj per la floroj al la steloj ŝtonojn ĵetas, 
kaj pro tio la demonoj al la urbo ne plu venas...ktp. 

Kial la aŭtoro metis en la titolon la vorton elegio .se la poemo estas 
la plej kompleta panegiro, kiun mi iam legis, dediĉita al Valencio? Nur la 
lastaj versoj inklinigas nin pensi, ke temas pri eiegio kaj ne pri panegiro. 
La poemo estas sufiĉe longa kaj havas obskurajn angulojn sub lirika vidpunkto. 



tiont da, ke mi preferis ne reprodukti ĝin kompleta. Kiam la poemoj de al-Rusa- 
fi estas mallongaj, tiam pli klare montriĝas la simileco de lia poezio rilate 
tiun de liaj antaŭuloj Ibn Jafdya kaj al-Zaqq3q, sed la certeco pri la troa 
longeco de ĉi artikolo decidigas min aperigi eĉ ne unu. Al-Rusafi forpasis 
en Malago en la jaro 1177. 

Kompreneble, restas ankoraŭ multaj aliaj Valenciaj poetoj de tiu 
epoko, kiujn mi ne povas eĉ mencii, kaj por alia okazo restas por eventuala 
publikigo poemoj kaj biografietoj de Ibn Labbun, Sad al-Jayr, Abu-l-Hanch- 
chSch de Almusafes, Ibn Abbar, k.a. 

Mi petas senkulpigon al niaj legantoj , ĉar mi miksis etnismajn pro- 
blemojn kun kulturo kaj lirikaj rakontoj. Du temoj malsimilaj, sed ne kunigis 
mi ambaŭ temojn. 

Antonio Marco Botella 
***** ***** 

(*) Sanawbari: Brila siria poeto, elstara en la priskribo de floroj. Li forpa- 
sia en la jaro 945. 

(**) Tiu ĉi artikolo estas parto de 20-paĝa eseo aperonta en mia verko "La 
liriko en AI-Andalus" sub formo de simpla ĉapitro. 

(***) Albufero: Marlago ne profunda inter sablokordono kaj la plaĝo. Temas 
pri sablaro okupita de la maro pro pluraj motivoj. Fama la Valencia albufero: 
34 km2. 

Bonvolu ridi... sed ne tro! 

Du verkistoi konversacias kaj unu diras 
la alian: 

-Ho, malfeliĉo! terura sortobato trafis 
min, mia filo ludante bruligis la manus- 
kripton de mia plej laste verkita romano. 

-Kiom aĝa estas via filo? 

-Li estos baldaŭ kvar jara. 

-Nekredeble, kaj jam tiel inteligenta! 

Bonvolu ridi... sed ne tro! 

En butiko de skribvaroj . 

Sinjoro demandas promenanton pri tio, 
kie estas butiko de skribvaroj . 

-Sinjoro, en tuj proksima strato estas 
unu, sed mi konsilas al vi serĉi alian. 

-Kial sinjoro? 

-Tial, ke la vendistino estas tre teda, 
kaj vi perdos multe da tempo. 

-Ne gravas.mi bezonas nur kajeron! 

La naiva viro eniras en la vendejon: 

-Bonan tagon, sinjorino! 

-Ne tute bona, estas malvarme. 

-Jes. Nu, mi volas kajeron. 

-ĉu nur kajeron? Ni havas ĉion pri papero. 

-Dankon, sed mi bezonas kajeron! 

-Ĉu por knabo aŭ knabino? 

-Estas same. 

-Tute ne, sinjoro. Se por knabo, kun kovrilo verda; kun rozko- 
lora, se por knabino. 

-Nu , por knabo . 

-ĉu kun spiralo aŭ sen spiralo? 

-Bone, kun spiralo. 

-ĉu kun linioj aŭ kvadratoj? 

-Kun kvadratoj . 

— ĉu milimetrika aŭ 

Tiam eniras viro kun necesabo surŝultre, kiu malespere 
ekkrias: -Sinjorino, hieraŭ mi montris al vi mian pugon, nun 
mi montras al vi mian necesabon... sed mi rediras al vi , ke mi 
volas ajnan paperon! 



Maria Fernanda. 



Kteregas N rezidasla haiifo? 


Kelkaj difinoj 

Antaŭ nelonge, okaze de verkado de artikolo pri la his- 
torio de Valencio, mi alfrontis leksikan problemon rilate la 
kalifon de Kordovo. Kiel estas eble klare kaj neambigue espri- 
mi en Esperanto jenajn kvar konceptojn: 

1. la rango, digno, moŝteco de la kalifo;2. la politika reĝimo 
kaj religia doktrino, kiujn li reprezentas kaj defendas; 3. la 
lando, teritorio aŭ regiono sub jurisdikcio kaj regado; 
4. la domo, en kiu funkcias liaj oficoj kaj servoj , kaj en.kiu 
li rezidas. Unue, mi konsultis kelkajn vortarojn por kompari 
difinojn. Diccionario General Ilustrado de la Lengua Espaflola 
de Manuel Alvar Ezquerra ihformas, ke calif ato signifas: 1. 
digno de kalifo; 2. tempo, en kiu daŭris lia regado; 3. teri- 
torio de lia jurisdikcio; 4. historia periodo, en kiu estis 
kalifoj. ŝajnas, ke mankas en la kastilia lingvo vortformo por 
la oficloko kaj rezidejo de kalifo. E. Tudela Flores, en sia 
Vocabulario Espaflol-Esperanto , tradukas califato per "kalifeco", 
"kalifejo" kaj "kalif lando" , sed li ne precizigas, ĉu "kalife- 
jo" kaj "kaliflando" estas sinonimoj aŭ ĉu ili esprimas du di- 
versajn nociojn. Rimarku, ke la nomoj de du aliaj muzulmanaj 
regantoj , sultan kaj emir estas tradukitaj per "sultano" kaj 
"emiro" respektive sen pluformado. 

'Plena Konfuzita Vortaro' 


Oni rigardu, ĉu Plena Ilustrita Vortaro (PIV) ĵetas iom 
da lumo sur la demandon. "Kalifeco" estas difinita kiel "rango 
kaj moŝteco" de kalifo. Tio estas akceptebla. Mankas vortformo, 
indikanta la regsistemon kaj doktrinon, kiu apogas ĝin, sed 
tio estas facile esprimebla per aldono de la sufikso "-ism" 
al la radiko: "kalifismo". Poste, troviĝas en PIV "kalifejo", 
difinita kiel "lando regata de kalifo". Same ĉe la kapvorto 
"sultano", la pluformita vortformo "sultanejo" estas "lando 
regata de sultano". Pri la teritorio administrata de emiro, 
islama guberniestro aŭ princo, PIV silentas, sed en gia Suple- 
mento (1987) estas informoj, ke Kuvajto, Kataro kaj Omanbordo 
estas emirlandoj . Fine, venas vera anomalio; la regiono regata 




de imamo, muzulmana religia kaj politika suvereno, ne estas 
"imamejo" sed "imamujo"! Kial okazis tiu malsimetrio? 

Plua trakribrado de PIV rivelas pli da similspeca kon- 
fuzo rilate plufonnadon de radikvortoj signifantaj regantojn 
en aliaj partoj de la mondo. La nocio de regata teritorio 
estas esprimita jen per aldono de la sufikso "-ej" (regejo, 
princejo, banusejo, Ranejo), jen per la sufikso "-uj"(princujo, 
prefektujo, vojevodujo, episkopujo) .Pro tiu nekonsekvenca vort- 
formado, estas pravigebla rebaptado de PIV kiel "Plena Konfuzi- 
ta Vortaro" . 

E1 la brumo venas la lumo 

Malgraŭ la ambigua uzado de "-ej" kaj "-uj" en la 
ĉi-supre cititaj ekzemploj , la difinoj de la du sufiksoj en PIV 
kaj ankaŭ en Plena Analiza Gramatiko (PAG) klare indikas unu- 
sencecon. Laŭ PIV "-ej" estas loko difinita por io aŭ karakte- 
rizita per io (lernejo, kuirejo, preĝejo), dum PAG donas al.ĝi 
la signifon de domo (operejo, oficejo, poŝtejo) kaj de loko, 
kie oni funkcias. La difinoj en PIV de la sekvaj vortoj en ĉi- 
lasta kategorio reliefigas, ke "-ej" estas speco de konstruaĵo: 
dekanejo, episkopejo, magistratejo, ministrejo, monaĥejo, 
parlamentejo, paroĥestrejo, prefektejo, pretorejo, prezidente- 
jo, senatejo. 

Male, "-uj " estas lando loĝata de la popolo montrata 
de la radiko; tiu ĉi signifas ankaŭ landanon (Francujo, Anglu- 
jo, Polujo). Ankaŭ ne gentnomaj radikoj estas uzeblaj sarananie- 
re. PIV registras "patrujo" kun la difino "lando, rigardata 
kiel apartenanta al iu nacio, pro tio, ke ĝi estas la lando de 
la patroj kaj de la avoj de la nacianoj", kaj "Esperantujo" , 
kiu estas "la ideala lando de la Esperantistoj " . Plej okulfrapa 
en PIV estas la registro de jenaj du vortparoj : "prefektujo/ 
prefektejo" kaj "episkopujo/episkopejo" , pluformitaj en tute 
konsekvenca maniero. Jen la difinoj: 

prefektujo: regiono, administrata de prefekto 
episkopujo: lando, havanta episkopon kiel suverenon 

prefektejo: domo, en kiu funkcias la prefektaj servoj 
kaj oficoj 

episkopejo: palaco de episkopo 

Analogie estas eble formuli difinojn de "kalifujo" kaj 
"kalifejo" . 



kalifujo: lando, regno aŭ teritorio, kies suvereno estas 
kalifo 

kalifejo: sidejo de kalifo, domo aŭ palaco, kie li rezidas 
kaj plenumas la funkciojn de sia ofico 

Konkludo 

Estas rekomendinde, ke la redakcio de la nuntempe revizi- 
ata PIV kaj ankaŭ kompilantoj de aliaj Esperanto-vortaroj kaj 
konsultlibroj ĝustigu la artikolojn pri "kalifo" kaj ĉiuj 
aliaj regantoj kaj administrantoj , anstataŭigante vortojn 
erare havantajn la sufikson "-ej" per vortoj pluformitaj per 
"-uj" aŭ kunmetitaj per aldono de "lando" aŭ "regno" al la 
radiko. 


Bernard GOLDEN 



Reeldono de gramatiko. 

Post elĉerpiĝo de la unua eldono f -"Heroldo de Esperan- 
to" reeldonis la gramatikon de Fernando de Diego "Nuevo Metodo 
de Esperanto para clases y autodidactas" . Tiu ĉi gramatiko ne 
bezonas ja novan prezenton. Racie verkita per moderna metodo- 
logio, gi havas kiel lernobazon tre bone elpensitajn dialogojn, 
kaj la sekvaj tradukoj havas la garantion, ke ili estas faritaj 
de la plej bona tradukanto en Esperantio: Fernando de Diego. 

La gramatiko, 214-paĝa, estas same profitebla por gvidado 
de Esperanto-kursoj kiel por memlernado. La prezo, 1.100 Ptoj . 

Traduko kaj publikigo de grava verko. 

Jus aperis "E1 Esperanto: f enomeno de la comunicacion" . 
la hispana versio de la Aulda "La fenomeno Esperanto". La 
libron -125-paĝan, buntkovrilan kaj modern-aspektan tradukis 
s-ano Marcos Cruz, responsulo pri la CO de HEF, kaj eldonis 
Madrida Esperanto-Liceo subvenciite de la Hispana Kultur-Minis- 
terio dank' al senlaca demarŝado far Lupe Sanz. 



Trafa enkonduko en la lingvan problemon; brila argumenta- 
do pri la taŭgeco de nia solvo; alloga prezento de la lingva 
konsisto de Esperanto, de la historio de ties movado kaj lite- 
raturo. Jen la plej rimarkindaj kaj varbo-cele konvinkaj traj- 
toj de la originalo, kiuj en la elstara transpono de Cruz 
konserviĝas kaj eĉ pliriĉiĝas per abundaj notoj liaplumaj. 

Mendoj ĉe: Esperanto-Liceo de Madrid; Atocha, 98. 4^. 
28012 MVDRID. Prezo de ĉiu ekzemplero 1.300 Ptoj , inkluzive 
de sendokostoj por Hispanio. Pli ol 5 ekz. ricevas 20-procentan 
rabaton. Nepras antaŭpago per poŝtmandato. 

Murcio. Oferto al obĵetantoj kontraŭ militservo, 

Universitata Asocio Esperantista "Rosetta" de tiu ĉi urbo 
sin proponas per senpaga servo al esperantistoj en la tutaHis- 
panio dezirantaj akiri la situacion "obĵetanto al militservo", 
pretigi la dokumenton necesan tiucele, kondiĉe ke la interesato 
subskribos la koncernan kontrakton indikante konstantan adreson 

klubo de la respektiva loko. 

Interesatoj bonvolu urĝe kontakti pertele- 
fone S-ron Pedro Antonio Macanaz, telefon- 
numero 968/ 23.12.19 prefere je la tria 
postagmeze. 

**ac *** 

La nunjara "Fraŭlino Esperanto-1993" . 

En la "Centre Civic de la Creu Alta" 
oni festis la prezentadon fare de Jose M a 
Galofre, prezidanto de KAE.de la nun- 
jara "Fraŭlino Esperanto-1993" . Si 
estas Monica Valldosera i Tarres, 19- 
jara studentino de la dua kurso pri Ins- 
truado kaj esperantistino . La akto 
estis tre elstara kun ĉeesto de vasta 
publiko, en kiu troviĝis la naŭ jam 
elektitaj "Fraŭlinoj" de aliaj Asocioj- 
de la urbo kaj komarko. 

Dum la festeto, fraŭlino Ingrid Go- 
sset i Sanchez ĉesis en sia rolo de 
Fraŭlino Esperanto kaj Fraŭlino Sabadell 
por la jaro 1992. 

-18- 

Auguro por la -baldaua komenciĝonta jarcento 


Mi ricevis leteron el Paragvajo 
kaj tuj sciis la devenon. La letero 
estis de V-, amiko, kiu loĝas en 
Asunciono. Ni tre malofte renkon- 
tiĝas, kompreneble. La lasta fojo 
estis en Barcelono, en 1990, kiam 
ni ambaŭ vizitis tiun urbon. La 
letero enhavis vortojn. per kiuj li 
deziris feliĉajn tagojn por la festa 
sezono kaj la nova jaro. Je la fino 
li skribis majuskle: "Memoru 

miajn vortojn en Sants!". Sants 
estas la centra fervoja stacio, kie ni 
adiaŭis. Per tiuj lastaj vortoj li 
avertis min pri la nigraj tagoj kiuj, 
laŭ li, tiam komenciĝis. Mi ne 
intencas ripeti tion, kion li diris, 
sed ŝajnas, ke liaj konjektaj vortoj 
realiĝas. Se oni rigardas al ia lando 
Paragvajo, liaj avertoj ŝajnas iom 
superfluaj, ĉar tie eventoj ne ŝan- 
ĝiĝas rapide. Okazas subitaj ŝanĝoj 
de respublikaj prezidentoj, sed tio 
ne influas la ĉiutagan vivon de !a 
popolo. La lasta ŝanĝo estis tiu de 
Andrĉs Rodrfguez en februaro 
1989, kaj tiuj, kiuj antaŭe vivis 
mizere, ankoraŭ vivas mizere. 

La nunaj sociaj ŝanĝoj en aliaj 
landoj, ne nur de Sud-Ameriko sed 
de la tuta mondo, ĝenerale, estas 
vere grandaj. Dum niaj konversa- 
cioj en Barcelono en tiu somero ni 
tuj emfazis la kreskon de senlabo- 
ruloj en ĉiuj landoj kaj, en iuj, kiel 
en Brazilo, la situacion socian, 
ĉefe en la grandaj urboj, kun 
kvartaloj, kie la leĝo estas tiu de la 


plej lertaj pafiluzantoj. Eĉ Usono, 
la lando, kiun ĉiuj opinias imitin- 
da, havas urbojn kun kvartaloj, kie 
ia krimo regas. Televiziaj ĉenoj 
montris al ni dum semajnoj antaŭ 
la elekto de la nova prezidento, 
bonvestitajn, ridetantajn homojn 
salutantajn kandidatojn. sen iu ajn 
zorgo pri la ĉiutaga vivo. krorn ke 
iliaj subtenatoj gajnu la balotadon. 
Neniam ni vidis la amason da 
negroj, hispan-amerikanoj kaj 
indiĝenaj indianoj, kiuj vivas en 
statoj kaj kvartaloj tute malsimilaj 
al tiuj de la kandidatoj. 

Eĉ Eŭropo. rigardata kiel konti- 
nento kun akceptebla grado de 
toleremo nun komencas, iom zor- 
ge, rigardi kun timo eblajn sociajn 
erupciojn, kaj oni libere komentas 
pri citaĵoj. Pli kaj pli ni aŭdas pri 
enmigradoj, oficiaiaj kaj ne, fare 
de homoj el landoj ĝis antaŭ nelon- 
ge submetitaj al la hegemonio de la 
eksa Sovetio, kaj al aliaj kontinen- 
toj. en Okcident-Eŭropon; ni aŭdas 
pri la sangaj eventoj en Jugoslavio, 
pri la kreskanta kvanto da senlabo- 
ruloj. Ni povas grandigi ĉi tiujn 
citaĵojn tute facile ekster Eŭropo. 

Paralele al tiuj homamasaj pro- 
blemoj venas aliaj tre gravaj: la 
ŝanĝoj de la terklimato kaj tuja 
sekvo en la erozio kaj dezertiĝo de 
multnombraj regionoj de nia plane- 
do kaj speciale en Afriko. Tiu Ĉi 
dezertiĝo estas la plej ofte menciita 



kiel tragedio, ĉar ĝi pli facile 
videblas ol tiuj de Azio, Ameriko 
kaj Aŭstralio. La kontraŭ-dezerta 
agado en Israelo estas tre malgran- 
da por ekvilibrigi la negativan 
faktan progresadon de Ia aluditaj 
dezertiĝoj. Plua grava ŝanĝo estas 
la nuna rapida forbruligo de la 
ĝangalo en Amazonio. Ni jam 
scias, ke la malapero de grandaj 
ĝangaloj ne donas longtempajn 
surfacojn por terkulturado, sed, 
male, fine la maldikan feblan 
tavolon de tero, sen la stabiligantaj 
radikoj de la arboj, forblovas la 
ventoj, kaj novaj dezertoj aperas. 

La aŭguro por la baldaŭ komen- 
ciĝonta jarcento ne estas bona. 
Krom pri iaj ankoraŭ ne bone 
konataj faktoroj, kiel la ozonaj 
tavoloj kaj la malkresko de glaciaj 
surfacoj en la polusoj, onirajtas 


konjekti kaj timi pri la kreskanta 
monda homamaso en urbegoj kiel 
Meksiko, Sao Paulo, Rio-de- 
ĵanejro, kaj aliaj en Eŭropaj na- 
cioj. Baldaŭ ekaperos nova jarcen- 
to kaj certe la aŭguroj por ĝia 
naskiĝo ne vekas optimismajn 
sentojn kaj esperojn. Tamen mi 
memoras tiujn vortojn de amiko V- 
, dum ni kaftrinkis en Las Ramblas 
de Barcelono: "Tiuj, kiuj postvivis 
la jarojn de la Triobla Alianco(*) 
postvivos ion ajn". 

Amador Dfaz 

(*) Milito de Ia Triobla Alianco 
estis tiu de Paragvajo kontraŭ 
Argentino, Brazilo kaj Urugvajo 
(1865-1870), kiam miliono da 
paragvajanoj mortis kaj nur sepcent 
mii postvivis la teruran katastro- 
fon. 


FINANCA RAPORTO POR LA PERIODO 1*992 

KONTO-ETATO PRI LA RECAKTEJO EN 1992. 


Saldo favora al HALE je la f ino 1991 


31.651,- 


Enspezoĵ de Abonantoj , laŭ "Kajeroj" 

Sumo 

ELSPEZOJ DUM 1992: 


Poŝto, ekspedo kvar numerojn = 6.202,- 
4 inkobendoj-forviŝbendoj = 6.000,- 
Poŝto: sendo de korektoj = 2.400,- 
Presejo: 4 x 6120 Ptoj = 24 . 480, - 


Sumas 39.082,- 


12.300 ,- 

43.951,- 


39.082,- 


Saldo je la jarfino favora al HALE 


4.869,- 



LIRIKAJ PAGOJ 



NASKIĜOJ 


Tiele , 

el korpo kontraŭ korpo, 

pluge, 

mi . 

Korpo min strebis -frapo 
antaŭen-, dua korpo al mi venis 
-frapeto retren-. I 1 i 
en mi fariĝis mia korpo- pluge, pluge-. 

Post kunfandig', distiro. 

Iro 

de unu korp' al la alia. 

Ĝermo 

de infinit' kaj bluo. 

Rendevuo 

ĉe 1' infra luko de la mond' inversa. 

En interplekto -tempo kaj la mano j . 

Kaj eskapcelaj piedbatoj ĉe la limoj. 

Lumoj 

kaj verboj en ascendo 

al okulparo talpa, 

al orelparo sole scipovinta 

pri la obtuz', mian heziton venkis. 

Helo. 

Fine mi trafis mian rendevuon: 
naskigis! 

Tiele, 

el lumoj kaj el ombroj , 

mikse, 

mi . 

Lumo: patrino: fluoj: 

fluo de am' radika, 

flu' de tenero en serena fluso. 


fluo lilie lakta, kiu limfis 
-likva manao, ambrozio- 

serĉe 

al sorĉa font' por sin elverŝi buŝen 
en ŝpruco prujne pura, plurfadena. 
Lumo: parolo: vortoj : 
la patraj dormo- fabloj kaj fabeloj 
aŭ kavalkad' al la magio, 

f arboj , 

kiam la tempon stampis 
blindumoj kaj koloroj . 

Lum' : la saĝo, 

spros' de liber -mia libero!-. 

Ombro: 


la blinda devo. 

Ombro : 1 a a 1 1 rudo 
eltrinki la kalikon de 1' teruro 
kaj pento-fari pro mii falsaj pekoj 
-kion mi ĉiam spitos-. 

Pleja lumo 

-averse- kaj -reverse- pleja ombro: 

amo. 

Kiam la amo -mia am'- enrompis 

en mian centron, oni min forŝiris 

de ŝi -de ŝiaj brakoj- 

per vip' el agonio, 

la pordon haste fermis 

per cent jarcentoj da rigliloj, 

ele 


min lasis: ene dio blasfemadis. 
Mia ĉelar' panikis: mi naskiĝis. 



Tiele, 

senĉese suferante la sovaĝan sturmon 
de 1' homa klaroskuro, 
mi volus nure ĉerpi aŭ distili 
esencon violonan aŭ diantan 
aŭ de fontana plaŭdo, 
de muzikskatoleto, 
de baletpaŝo, de galanta gesto, 
de rido de infano, 

de ĵus plukita rozo, kiun mi proponas 


al vi . 



Kaj ni foriras, 

elglitas plenkonsente 

kverante, lante, kune, ĉirkaŭprene, 

el ĉi skurĝad' bestia, 

el ĉi vortic' angora, 

el ĉi pelmel ' absurda al la nudo 

-simplo-, 

en kiu ni naskigos. 

Miguel Fernandez Martin 
*** 

Noto de la Redakcio.- Ci verko ricevis Honoran Mencion en la 
32-aj Internaciaj Floraj Ludoj . 

***** ***** 

Administra angulo. 

Pagis sian respektivan ĉi-jaran abonon jenaj k-doj : 

Nicolas Lopez Escartin 800,- Ptoj 

Esperantista Societo ESTO 800,- " 

Jaime Benito Cedo 1.000,- " 

Enrique Navarro Rubio 1.000,- " 

Lorenzo Noguero Sarasa 1.000,- " 

Antonio Mairal Cabero (Francio) 2.400,- " 

H.E.F.A. (Barcelono) 800, - " 

SIM\S PAGO DE ABONANTOJ 7.800,- " 


La Generala Asemblco de HALE 

Laŭ nia Statuto, oni alvokas ĉiujn gekamaradojn al la 6-a ordinara asem- 
bleo de nia Asocio, kiu okazos en Valencio paralele kun la Uk, laŭ la jena 

TAG0RD0 : 

1. Legado kaj eventuala aprobo de la protokolo de la antaŭa asembleo. 

2. Legado kaj eventuala aprobo de la bilanco de la jaro 1992. 

3. Resumo de aktivaĵoj de la periodo 1992-1993. 

4. Informo pri nia organo KAJEROJ EL LA SUDO. 

5. Kotizoj. 

6. Programo por la venonta periodo 1992-1993: agado ĉe sindikatoj, rilatoj kun 
SAT, LEA-oj , ktp. 

7. Situacio kaj uzo de la havaĵo de H.A.L.E. 

8. Elekto de Komitato kaj ĝeneralaj aferoj. LA PREZIDANT0 

Manuel Lopez Hernandez 



Kajeroj — — f®S 
— e/ la Sudo w 


BULTENO DE HISPANA ASOCIO DE UBORISTOJ ESPERANTISTAJ (HALE) 


REOAKCIO: Str, Av. Compromlso do Caspe, 27 / 29 . 9« . 
50002 • Zaragoza (Hispanio) 


Dep6sito legai: Z • 2398 • 88 

Presojo: Aragonesa de fleproduaiones Grificas, S.A. 





